Noora Vuorela

Noora Vuorela (s. 2. toukokuuta 1994) on suomalainen salibandyn pelaaja, pelipaikaltaan maalivahti. Hän on pelannut Suomen naisten maajoukkueessa 19 ottelua ja saavuttanut MM-hopeaa Bratislavassa 2017. Hän voitti alle 19-vuotiaiden maailmanmestaruuden 2012.

Vuorela on edustanut Naisten Salibandyliigassa eli nykyisessä F-liigassa Turun Palloseuraa kausina 2010–2011, 2012–2014 ja kaudesta 2015–2016 alkaen. Hän on pelannut liigassa kauden 2021–2022 loppuun mennessä 187 runkosarjaottelua ja 38 pudotuspeliä. Hän voitti Suomen-mestaruuden vuonna 2022.

Vuorela kouluttautui aluksi merkonomiksi mutta on sittemmin työskennellyt levyseppähitsaajana.

Lähteet 

Suomalaiset salibandymaalivahdit
Vuonna 1994 syntyneet
Elävät henkilöt